ମେସେଣ୍ଟେରିକ ଆଡେନାଇଟିସ

ମେସେଣ୍ଟେରିକ ଆଡେନାଇଟିସ (ଇଂରାଜୀ ଭାଷାରେ   Mesenteric adenitis), ପେଟରେ ଥିବା ମେସେଣ୍ଟେରିକ୍ ଲସିକା ଗ୍ରନ୍ଥିର ପ୍ରଦାହ ହେଲେ କୁହାଯାଏ । ଏହାର ଲକ୍ଷଣଗୁଡିକ ହଠାତ୍ ଡାହାଣ ତଳ ଚତୁର୍ଥାଂଶରେ ପେଟ ଯନ୍ତ୍ରଣା, ଜ୍ୱର ଏବଂ ବାନ୍ତି ଆରମ୍ଭ ହୋଇପାରେ । ବେଳେ ବେଳେ ଜଟିଳତା ଯୋଗୁ ଇଣ୍ଟସସେପସନ ହୋଇପାରେ ।

ଏହାର କାରଣ ପ୍ରାୟ ଅସ୍ପଷ୍ଟ; ଯଦିଓ ସଂକ୍ରମଣ କିମ୍ବା ପ୍ରଦାହଜନକ ଅନ୍ତନଳୀ ରୋଗ ହୋଇପାରେ । ସଂକ୍ରମଣ ମଧ୍ୟରେ ଅନ୍ୟମାନଙ୍କ ମଧ୍ୟରେ ଏପଷ୍ଟେନ୍-ବାର୍  ଭୂତାଣୁଏବଂ ୟେର୍ସିନିଆ ଏଣ୍ଟ୍ରେରୋକୋଲାଇଟିକା ଅନ୍ତର୍ଭୁକ୍ତ ହୋଇପାରେ । ଅନେକ ସମୟରେ ଏହା ଉପର ଶ୍ୱାସନଳୀ ସଂକ୍ରମଣ କିମ୍ବା ଗ୍ୟାଷ୍ଟ୍ରୋଏଣ୍ଟେରାଇଟିସ୍ ପରେ ହୁଏ । ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ଅଲ୍ଟ୍ରାସାଉଣ୍ଡ କିମ୍ବା ସିଟି ସ୍କାନଦ୍ୱାରା ରୋଗ ନିଶ୍ଚିତ କରାଯାଇପାରେ ।    ଆପେଣ୍ଡିସାଇଟିସ ରୋଗର ଲକ୍ଷଣମାନ ଏକା ଭଳି ଦେଖାଯାଏ ।

କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ନାହିଁ, ଯଦିଓ ଶିରାଭ୍ୟନ୍ତର ତରଳ ପଦାର୍ଥ କିମ୍ବା ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ ଗୁଡିକ ଏହି ଲକ୍ଷଣ ଉପଶମରେ ସାହାଯ୍ୟ କରିପାରେ । ପୁନରୁଦ୍ଧାର ପାଇଁ କିଛି ସପ୍ତାହ ଆବଶ୍ୟକ ହୋଇପାରେ |  ଏହା ଅପେକ୍ଷାକୃତ ସାଧାରଣ ରୋଗ, ସାଧାରଣତ  ଶିଶୁ କିମ୍ବା ଯୁବ ବୟସ୍କମାନଙ୍କଠାରେ ଦେଖାଯାଏ ।   ଗୋଟିଏ ପରୀକ୍ଷଣରୁ ଜଣାପଡିଛି ଯେ ଆପେଣ୍ଡିକାଇଟିସ୍ ପରି ଦେଖାଯାଉଥିବା ପ୍ରାୟ ୨୦% ମାମଲା ବାସ୍ତବରେ ମେସେଣ୍ଟେରିକ ଆଡେନାଇଟିସ ଅଟେ।  ୧୯୨୬ ମସିହାରେ ଏହି ଅବସ୍ଥା ପ୍ରଥମେ ଶ୍ରେଣୀଭୁକ୍ତ ହୋଇଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki